Държавен вестник, бр. 17, 2017 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  17
1. конспектите с въпроси от съответните 
отрасли на правото по чл. 184, ал. 2 от За-
кона за съдебната власт при назначаване на 
младши съдии, младши прокурори и младши 
следователи и при първоначално назначаване;
2. конспект за проверка на знанията по 
право на Европейския съюз и правата на чо-
века, въз основа на който да се разработват 
тестовете от конкурсните комисии; 
3. конспектите за писмения изпит в кон-
курсите за повишаване или преместване в 
случаите на чл. 189, ал. 4 от Закона за съ-
дебната власт;
4. конспектите с въпроси по Кодекса за 
етично поведение на българските магистрати.
(2) Всички утвърдени конспекти се пуб-
ликуват на интернет страницата на Висшия 
съдебен съвет.
Чл. 8. (1) Процедурата за избор на кан-
дидати за административни ръководители, 
с изключение на председател на Върховния 
касационен съд, председател на Върховния 
административен съд и главен прокурор, се 
открива от съответната колегия на Висшия 
съдебен съвет не по-рано от три месеца и не 
по-късно от един месец преди изтичане на 
мандата или в 7-дневен срок от настъпване 
на обстоятелство по чл. 175, ал. 1 от Закона 
за съдебната власт.
(2) Свободните длъжности за администра-
тивни ръководители в органите на съдебната 
власт се обявяват от съответната колегия на 
Висшия съдебен съвет с решение, което се 
обнародва в „Държавен вестник“ и се пуб-
ликува на интернет страницата на Висшия 
съдебен съвет, и се заемат след избор.
(3) Решението по ал. 2 съдържа органа на 
съдебна власт, в който се освобождава длъж-
ността „административен ръководител“, доку-
ментите, срока и мястото за подаването им.
Чл. 9. Организацията по провеждането на 
конкурсите и изборите за административни 
ръководители се подпомага от администра-
цията на съответната колегия на Висшия 
съдебен съвет. Главният секретар на Висшия 
съдебен съвет определя служителите, които 
подпомагат организационно-технически дей-
ността на конкурсните комисии по време на 
конкурсите.
Г л а в а  в т о р а
Ц ЕН Т РА Л ИЗИ РА Н И КОН К У РС И ЗА 
МЛАДШИ СЪДИИ, МЛАДШИ ПРОКУ-
РОРИ И МЛАДШИ СЛЕДОВАТЕЛИ. ЦЕН-
ТРАЛИЗИРАНИ КОНКУРСИ ЗА ПЪРВО-
НАЧАЛНО НАЗНАЧАВАНЕ
Раздел І
Ред и условия за кандидатстване и допускане 
до конкурс за младши съдии,  младши про­
курори и младши следователи и до конкурс 
за първоначално назначаване
Чл. 10. (1) В конкурсите се допускат лицата, 
които са подали необходимите документи и 
отговарят на изискванията по чл. 162 от Зако-
на за съдебната власт, като за първоначално 
назначаване следва да имат и стажа по чл. 164 
от Закона за съдебната власт.
(2) В конкурсите не могат да участват 
кандидати, които са одобрени по реда на 
чл. 186, ал. 7 от Закона за съдебната власт с 
решение на съответната колегия на Висшия 
съдебен съвет. 
Чл. 11. (1) Кандидатите подават писмено 
заявление за участие в конкурса по образец, 
утвърден от Пленума на Висшия съдебен съвет, 
в 14-дневен срок от датата на обнародването 
на решението по чл. 3 в „Държавен вестник“.
(2) Към заявлението се прилагат:
1. подробна автобиография, подписана от 
кандидата;
2. нотариално заверено копие от диплома 
за завършено висше образование по спе-
циалността „Право“; завършилите висше 
образование в чуждестранно висше учебно 
заведение представят диплома, легализирана 
и призната от МОН и приравнена към шесто­
балната система;
3. нотариално заверено копие от удосто-
верение за придобита юридическа правоспо-
собност;
4. свидетелство за съдимост, издадено за 
участие в конкурс по Закона за съдебната власт;
5. медицинско удостоверение, издадено в 
резултат на извършен медицински преглед, че 
лицето не страда от психическо заболяване, 
и медицинско удостоверние, че лицето не се 
води на учет;
6. нотариално заверено копие от трудова/
служебна и/или осигурителна книжка или 
друг документ, удостоверяващ съответен стаж 
по чл. 164 за длъжността;
7. най-малко две препоръки от препода-
ватели по правни науки, съдии, прокурори, 
следователи, адвокати или други юристи, при 
които е проведен стажът за придобиване на 
юридическа правоспособност и които познават 
нравствените и професионалните качества 
на кандидата;
8. попълнен въпросник по образец, изготвен 
от съответната колегия на Висшия съдебен 
съвет, във връзка с притежаваните от канди-
дата нравствени качества;
9. мотивационно писмо;
10. други документи, които по преценка на 
кандидата имат отношение към професионал-
ните или нравствените му качества.
(3) Кандидатът за участие в конкурс за 
първоначално назначаване може да посо-
чи няколко органа на съдебната власт при 
участието си в един конкурс, които следва да 
подреди според своите предпочитания.
(4) Заявлението и приложените към него 
документи се подават лично от кандидата 
или от писмено упълномощен негов предста-